સરકારે ગુરુવારે જાહેર કરેલા આંકડા અનુસાર કન્ઝ્યુમર પ્રાઈસ ઈન્ડેક્સ(CPI) આધારીત રિટેલ ફુગાવાનો દર જૂનમાં પાંચ ટકા થઈ ગયો હતો. મે મહિનામાં તે ૪.૮૭ ટકા હતો. ગયા વર્ષે જૂનમાં ૧.૪૬ ટકા જ હતો. અગાઉ જાન્યુઆરી-૨૦૧૮માં ફુગાવાનો દર ૫.૦૭ ટકા હતો. સેન્ટ્રલ સ્ટેટિસ્ટિક્સ ઓફિસ(CSO)એ જાહેર કરેલા આંકડા અનુસાર ફૂડ બાસ્કેટનો ફુગાવાનો દર જૂનમાં ઘટીને ૨.૯૧ ટકા થયો હતો જે મે મહિનામાં ૩.૧ ટકા હતો. ફ્યૂઅલ અને લાઈટ કેટેગરીમાં ફુગાવાનો દર ઉછળીને ૭.૧૪ ટકા થઈ ગયો હતો, જે મે મહિનામાં ૫.૮ ટકા હતો.